Predsjednice, nasilnik i Jugoslaven financirao vam je kampanju i rođendansku feštu! Zašto tada niste prozivali orjunaše?

Autor: I. Babić

Činjenica koja nipošto ne opravdava huliganizam jest da su hrvatska politika i sport i više nego dobro umreženi. I svi oni godinama ignoriraju gafove, vandalske istupe i slične neprimjerene nastupe krovnih ljudi iz hrvatskog nogometa kao što su oni Mamićevi.

Kada bi hrvatski političari u osudi svakog kriminala bili jednoglasni, kao što su se usuglasili o osudi navijačkih izgreda u Francuskoj, tada mora da bi kroz hrvatsku državu tekli med i mlijeko, a kriminalci bi umjesto na jahtama, dane kratili iza rešetaka.

O neredima koji su nedvojbeno osramotili onaj pristojan dio ljubitelja reprezentacije oglasila se i predsjednica Kolinda Grabar Kitarović na svojem Facebooku. Nemoguće se međutim oteti dojmu kako je podjednaku tezu nedavno iznio i Zdravko Mamić kojega se često dovodi u vezu s predsjednicom, a koji je konstatirao kako su orjunaši ušli u Hajduk.

-Krivci su političari ljevičari i Orjuna koja se uvukla u Udrugu ‘Naš Hajduk’. Torcida je cvijet hrvatstva, ali ‘Naš Hajduk’ je Orjuna koja se nametnula Torcidi i Hajduku”, rekao je Zdravko Mamić prije samo četiri dana komentirajući transparent s čiovskog mosta. Isti taj Mamić prije svega nekoliko mjeseci po Srbiji, ali i kroz hrvatske medije gorljivo je zazivao svoju voljenu Jugoslaviju govoreći o njoj kao o zemlji meda i mlijeka, u kojoj je sve bilo bolje nego u današnjoj Hrvatskoj. – Mi smo živjeli u najljepšoj državi na svijetu koja se zvala Jugoslavija i koja je bila bez granica- tvrdio je Mamić jedne prigode te dodao da obožava narodnu muziku. Kada su ga pitali tko mu je draži, Crvena zvezda ili Partizan, Mamić se nije mogao odlučiti tko mu je simpatičniji. Čelni čovjek hrvatskog nogometa tvrdio je i kako je srpska reprezentacija bolja nego hrvatska.- Ne očekujem poraz, pretenciozno bi bilo reći da ćemo vas pregaziti kao plitak potok. Srbija ima bolje igrače od Hrvatske, ali nema kult reprezentacije poput nas. U redu je što Mihajlović od svojih igrača traži da pjevaju himnu, tako pokazuju da vole Srbiju – rekao je Zdravko i poručio Srbima: – Srce mi je veliko kad vas vidim na moru, zato dođite i novac koji zaradite potrošite kod nas.

Činjenica koja nipošto ne opravdava huliganizam jest da su hrvatska politika i sport i više nego dobro umreženi. I svi oni godinama ignoriraju gafove, vandalske istupe i slične neprimjerene nastupe krovnih ljudi iz hrvatskog nogometa kao što su oni Mamićevi. Kakav primjer Mamić svoji stavovima i nastupima odašilje navijačima i čiji je on zapravo čovjek? Treba li sve navijače etiketirati kao huligane i kako onda nazvati striptiz te slične druge istupe praćene četnički pjesmuljcima kojima nas je častio Mamić, dok su ga čelnici hrvatskog nogometa opravdavali pričajući o njegovom temperamentu?

Zašto nitko godinama ništa ne poduzima kako bi se isušila ta čuvena nogometna močvara, o kojoj se tek povremeno progovori? Po običaju i u ovim trenucima progovara se o posljedicama, ali ne i o uzroku koji bi značio potencijalno rješavanje problema. Godinama hrvatski narod svjedoči bezakonju, godinama bez pretjerane reakcije pratimo ignoriranje institucija države koja je kažnjavala ljude jer na stadionima sjede na krivim mjestima, države koja je dopustila da se ljudi zbog povika na tribinama stavljaju na crne liste, države koja je pojedincima kao što je Mamić dopustila da s privatnim dosjeima pojedinaca mašu na javnoj televiziji, države koja je Mamiću dopustila da prijeti, vrijeđa, i udara. Što je uzrok nasilju? Jesu li to doista orjunaši ili trebamo prihvatiti činjenice, nije li možda uzrok ovog sramotnog čina organizirao predsjedničin rođendan? Može li se rješenjem uzroka rješiti problem. Da, izgrednike treba kazniti, ali jednako tako treba kazniti i one koji su pravoj stranci, u pravo vrijeme znali odriješiti kesu.